
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 217 

5 Νοεμβρίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 124 

Περί εφαρμογής της απόφασης 1803 (2008) του Συμβου¬ 
λίου Ασφαλείας του Οργανισμού Ηνωμένων Εθνών 
(Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Το π.δ. 85/2012 (Α' 141). 

4. Το π.δ. 65/2011 (Α' 147). 

5. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α' 98). 

6. Την υπ’ αριθμ. Φ.3220/25/ΑΣ 505/7.4.2008 απόφαση 
της Υπουργού Εξωτερικών «Εφαρμογή της υπ’ αριθ. 1803 
(2008) απόφασης του Συμβουλίου Ασφαλείας Ο.Η.Ε. περί 
Ιράν» (Α' 67). 

7. Το προεδρικό διάταγμα 10/2011 «Εφαρμογή της 
απόφασης 1737 (2006) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 25). 

8. Το προεδρικό διάταγμα 27/2012 «Περί εφαρμογής 
της απόφασης 1747 (2007) του Συμβουλίου Ασφαλείας 
του Οργανισμού Ηνωμένων Εθνών (Ο.Η.Ε.)» (Α' 60). 

9. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

10. Τις υπ’ αριθ. 235/2010 και 183/2012 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Εξωτερικών, Οικονομικών, Εθνικής Άμυνας, 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων, Δικαιοσύνης, Διαφάνειας και Ανθρω¬ 
πίνων Δικαιωμάτων, Δημόσιας Τάξης και Προστασίας 
του Πολίτη και Ναυτιλίας και Αιγαίου, αποφασίζουμε: 

Άρθρο 1 

Το μέτρο του άρθρου 7 του προεδρικού διατάγματος 
10/2011 (Α' 25), όπως αυτό επεκτάθηκε με το άρθρο 1 του 


προεδρικού διατάγματος 27/2012 (Α' 60), εφαρμόζεται, 
πέραν των προσώπων που αναφέρονται στο άρθρο 7 
του προεδρικού διατάγματος 10/2011 (Α' 25) και των προ¬ 
σώπων που αναφέρονται στο άρθρο 1 του προεδρικού 
διατάγματος 27/2012 (Α' 60), από την 3η Μαρτίου 2008, 
ημερομηνία υιοθέτησης της απόφασης 1803 (2008) του 
Συμβουλίου Ασφαλείας του Ο.Η.Ε., και στα πρόσωπα που 
καθορίζονται στο Παράρτημα Α του παρόντος. 

Άρθρο 2 

1. Το άρθρο 1 του παρόντος δεν υποχρεώνει τις 
αρμόδιες ελληνικές αρχές να αρνηθούν την είσοδο 
στο ελληνικό έδαφος σε Έλληνες υπηκόους. 

2. Κατά την εφαρμογή του άρθρου 1 του παρόντος, οι 
αρμόδιες ελληνικές αρχές λαμβάνουν υπόψη ανθρωπι¬ 
στικούς παράγοντες, συμπεριλαμβανομένων των θρη¬ 
σκευτικών υποχρεώσεων, καθώς επίσης και την ανάγκη 
να εκπληρωθούν οι στόχοι των αποφάσεων 1737 (2006), 
1747 (2007) και 1803 (2008) του Συμβουλίου Ασφαλείας 
του Ο.Η.Ε., μεταξύ άλλων και όπου εφαρμόζεται το Άρ¬ 
θρο XV του Καταστατικού του Διεθνούς Οργανισμού 
Ατομικής Ενέργειας, που κυρώθηκε με το άρθρο μόνο 
του νομοθετικού διατάγματος 3730/1957 (Α' 149). 

Άρθρο 3 

Απαγορεύεται, από την 3η Μαρτίου 2008, ημερομηνία 
υιοθέτησης της απόφασης 1803 (2008) του Συμβουλίου 
Ασφαλείας του Ο.Η.Ε., η είσοδος στο ελληνικό έδαφος ή 
η διέλευση από αυτό, των ατόμων που καθορίζονται στο 
Παράρτημα Β του παρόντος, καθώς και πρόσθετων προ¬ 
σώπων, που ορίζεται από το Συμβούλιο Ασφαλείας ή την 
Επιτροπή, που συστάθηκε δυνάμει της παραγράφου 18 
της απόφασης 1737 (2006) του Συμβουλίου Ασφαλείας 
του Ο.Η.Ε., ότι εμπλέκονται, συνδέονται άμεσα ή παρέ¬ 
χουν υποστήριξη στις ευαίσθητες, ως προς τη διάδοση, 
πυρηνικές δραστηριότητες του Ιράν ή στην ανάπτυξη 
συστημάτων μεταφοράς πυρηνικών όπλων, μεταξύ άλ¬ 
λων μέσω της ανάμειξης στην προμήθεια των απαγο¬ 
ρευμένων αντικειμένων, αγαθών, εξοπλισμού, υλικών και 
τεχνολογίας που προσδιορίζονται από τα μέτρα των 
άρθρων 1 και 2 του προεδρικού διατάγματος 10/2011 
(Α' 25) και υπόκεινται στα μέτρα αυτά, εκτός από τις 
περιπτώσεις όπου μια τέτοια είσοδος ή διέλευση αφορά 
δραστηριότητες που συνδέονται άμεσα με τα αντικεί- 

μένα που παρατίθενται στο άρθρο 1, παράγραφος (β), 
εδάφια (ί) και (ϋ) του προεδρικού διατάγματος 10/2011 
(Α' 25) και υπό την προϋπόθεση ότι η παρούσα διάταξη δεν 
υποχρεώνει τις αρμόδιες ελληνικές αρχές να αρνηθούν 
την είσοδο στο ελληνικό έδαφος σε Έλληνες υπηκόους. 

Άρθρο 4 

Τα μέτρα που επιβάλλονται με το άρθρο 3 του πα¬ 
ρόντος δεν εφαρμόζονται όταν η Επιτροπή, που συ- 
στάθηκε δυνάμει της παραγράφου 18 της απόφασης 
1737 (2006) του Συμβουλίου Ασφαλείας του Ο.Η.Ε., κρίνει 
κατά περίπτωση ότι πρόκειται για μετακίνηση, η οποία 
δικαιολογείται για λόγους ανθρωπιστικής ανάγκης, συ¬ 
μπεριλαμβανομένων των θρησκευτικών υποχρεώσεων, 
ή όπου η Επιτροπή καταλήγει στο συμπέρασμα ότι η 
εξαίρεση από τα μέτρα θα μπορούσε να προωθήσει με 
άλλο τρόπο τους σκοπούς της απόφασης 1803 (2008) 
του Συμβουλίου Ασφαλείας του Ο.Η.Ε. 

Άρθρο 5 

Τα μέτρα των άρθρων 9,10,11 και 12 του προεδρικού 
διατάγματος 10/2011 (Α' 25), όπως αυτά επεκτάθηκαν 
με το άρθρο 3 του προεδρικού διατάγματος 27/2012 
(Α' 60), εφαρμόζονται επίσης, από την 3η Μαρτίου 2008, 
ημερομηνία υιοθέτησης της απόφασης 1803 (2008) του 
Συμβουλίου Ασφαλείας του Ο.Η.Ε, στα πρόσωπα και 
στους φορείς που καθορίζονται στα Παραρτήματα Α 
και Γ του παρόντος και σε οποιαδήποτε πρόσωπα ή 
φορείς ενεργούν εκ μέρους τους ή σύμφωνα με εντολές 
τους, καθώς και σε φορείς που ανήκουν ή ελέγχονται 
από αυτά και σε πρόσωπα και φορείς που κρίνεται από 
το Συμβούλιο ή την Επιτροπή, που συστάθηκε δυνά¬ 
μει της παραγράφου 18 της απόφασης 1737 (2006) του 
Συμβουλίου Ασφαλείας του Ο.Η.Ε., ότι έχουν συνδράμει 
καθοριζόμενα πρόσωπα ή φορείς στην αποφυγή των 
κυρώσεων που περιέχονται στο παρόν, στο προεδρι¬ 
κό διάταγμα 10/2011 (Α' 25) ή στο προεδρικό διάταγμα 
27/2012 (Α' 60) ή στην παραβίαση των διατάξεών τους. 

Άρθρο 6 

Απαγορεύεται, από την 3η Μαρτίου 2008, ημερομηνία 
υιοθέτησης της απόφασης 1803 (2008) του Συμβουλίου 
Ασφαλείας του Ο.Η.Ε., η άμεση ή έμμεση προμήθεια, 
πώληση ή μεταφορά, από το ελληνικό έδαφος ή από 
έλληνες υπηκόους ή με τη χρήση πλοίων που φέρουν 
την ελληνική σημαία ή με τη χρήση αεροσκαφών εγγε¬ 
γραμμένων στα ελληνικά μητρώα, προς το Ιράν ή για 
χρήση στο Ιράν ή προς όφελος του Ιράν, και ανεξαρτή¬ 
τως αν αυτά προέρχονται ή όχι από το ελληνικό έδαφος: 

(α) όλων των αντικειμένων, υλικών, εξοπλισμού, αγα¬ 
θών και τεχνολογίας, τα οποία ορίζονται στην Ενημε¬ 
ρωτική Εγκύκλιο (ΙΝΡΟΙΗΟ)/254/Βθν.7/Μέρος (ΡβγΙ) 2 του 
εγγράφου 3/2006/814 του Συμβουλίου Ασφαλείας του 
Ο.Η.Ε., που παρατίθεται ως Παράρτημα Β του προεδρι¬ 
κού διατάγματος 10/2011 (Α' 25), με εξαίρεση την προ¬ 
μήθεια, πώληση ή μεταφορά, σύμφωνα με τις απαιτή¬ 
σεις του άρθρου 3 του προεδρικού διατάγματος 10/2011 
(Α' 25), των αντικειμένων, υλικών, εξοπλισμού, αγαθών 
και τεχνολογίας που ορίζονται στα κεφάλαια 1 και 2 του 
Παραρτήματος του εγγράφου αυτού, και στα κεφάλαια 
3 έως 6, όπως γνωστοποιούνται εκ των προτέρων στην 
Επιτροπή, που συστάθηκε δυνάμει της παραγράφου 18 
της απόφασης 1737 (2006), μόνο όταν πρόκειται για 


αποκλειστική χρήση σε αντιδραστήρες ελαφρού ύδατος, 
και όπου μια τέτοια προμήθεια, πώληση ή μεταφορά 
είναι απαραίτητη για την τεχνική συνεργασία, η οποία 
παρέχεται στο Ιράν από το Διεθνή Οργανισμό Ατομικής 
Ενέργειας ή υπό την αιγίδα του, όπως προβλέπεται στην 
παράγραφο 16 της απόφασης 1737 (2006) του Συμβου¬ 
λίου Ασφαλείας του Ο.Η.Ε., 

(β) όλων των αντικειμένων, υλικών, εξοπλισμού, αγα¬ 
θών και τεχνολογίας, τα οποία ορίζονται στο 19.Α.3 της 
Κατηγορίας II του εγγράφου 3/2006/815, που παρατί¬ 
θεται ως Παράρτημα Γ του προεδρικού διατάγματος 
10/2011 (Α' 25). 

Άρθρο 7 

Από την 3η Μαρτίου 2008, ημερομηνία υιοθέτησης της 
απόφασης 1803 (2008) του Συμβουλίου Ασφαλείας του 
Ο.Η.Ε., οι αρμόδιες ελληνικές αρχές επαγρυπνούν όσον 
αφορά στη σύναψη νέων δεσμεύσεων για δημόσια πα¬ 
ρεχόμενη οικονομική υποστήριξη για εμπορικές συναλ¬ 
λαγές με το Ιράν, συμπεριλαμβανομένης της χορήγησης 
εξαγωγικών πιστώσεων, εγγυήσεων ή ασφάλισης, σε 
Έλληνες υπηκόους ή φορείς που εμπλέκονται σε τέτοιες 
εμπορικές συναλλαγές, προκειμένου να αποφευχθεί η 
συνεισφορά αυτής της οικονομικής υποστήριξης στις 
ευαίσθητες, ως προς τη διάδοση, πυρηνικές δραστηρι¬ 
ότητες, ή στην ανάπτυξη συστημάτων μεταφοράς πυ¬ 
ρηνικών όπλων, όπως αναφέρονται στην απόφαση 1737 
(2006) του Συμβουλίου Ασφαλείας του Ο.Η.Ε. 

Άρθρο 8 

Από την 3η Μαρτίου 2008, ημερομηνία υιοθέτησης 
της απόφασης 1803 (2008) του Συμβουλίου Ασφαλείας 
του Ο.Η.Ε., οι αρμόδιες ελληνικές αρχές επαγρυπνούν, 
όσον αφορά στις δραστηριότητες χρηματοοικονομικών 
φορέων στο ελληνικό έδαφος, με όλες τις τράπεζες 
που εδρεύουν στο Ιράν, ιδιαίτερα με την Τράπεζα ΜθΙΙί 
και την Τράπεζα 33άθΓ3ί, και τα υποκαταστήματα και 
τις θυγατρικές τους στο εξωτερικό, προκειμένου να 
αποφευχθεί η συνεισφορά των δραστηριοτήτων αυτών 
στις ευαίσθητες, ως προς τη διάδοση, πυρηνικές δρα¬ 
στηριότητες, ή στην ανάπτυξη συστημάτων μεταφοράς 
πυρηνικών όπλων, όπως αναφέρονται στην απόφαση 
1737 (2006) του Συμβουλίου Ασφαλείας του Ο.Η.Ε. 

Άρθρο 9 

Από την 3η Μαρτίου 2008, ημερομηνία υιοθέτησης 
της απόφασης 1803 (2008) του Συμβουλίου Ασφαλείας 
του Ο.Η.Ε., οι αρμόδιες ελληνικές αρχές, σύμφωνα με 
την εθνική νομοθεσία και σε συμφωνία με το διεθνές 
δίκαιο, ιδιαίτερα με το δίκαιο της θάλασσας και τις 
συναφείς διεθνείς συμφωνίες πολιτικής αεροπορίας, 
επιθεωρούν τα φορτία προς και από το Ιράν, αεροσκα¬ 
φών και πλοίων, στα ελληνικά αεροδρόμια και λιμένες, 
τα οποία ανήκουν ή χρησιμοποιούνται από τις εταιρείες 
Ιγ3ιί Αιγ θείτσο και ΙεΙαηηίο ΒορυόΙίο οί Ιγ3π βόίρρίπρ Είπο, 
υπό την προϋπόθεση ότι υφίστανται εύλογες υπόνοιες 
να θεωρείται ότι το αεροσκάφος ή το πλοίο μεταφέρει 
αγαθά που απαγορεύονται σύμφωνα με το παρόν, με το 
προεδρικό διάταγμα 10/2011 (Α' 25) ή με το προεδρικό 
διάταγμα 27/2012 (Α' 60). 

Άρθρο 10 

Από την 3η Μαρτίου 2008, ημερομηνία υιοθέτησης της 
απόφασης 1803 (2008) του Συμβουλίου Ασφαλείας του 

Ο.Η.Ε., οι αρμόδιες ελληνικές αρχές, στις περιπτώσεις 
που πραγματοποιείται η επιθεώρηση, η οποία αναφέρε- 
ται στο άρθρο 9 του παρόντος, υποβάλλουν στο Συμ¬ 
βούλιο Ασφαλείας του Ο.Η.Ε., εντός πέντε εργασίμων 
ημερών, γραπτή έκθεση σχετικά με την επιθεώρηση, 
η οποία περιλαμβάνει, ειδικότερα, την επεξήγηση των 
λόγων για την επιθεώρηση, καθώς επίσης και πληρο¬ 
φορίες για το χρόνο, τον τόπο, τις περιστάσεις, τα 
αποτελέσματα της και άλλες συναφείς λεπτομέρειες. 

Άρθρο 11 

Από την 3η Μαρτίου 2008, ημερομηνία υιοθέτησης 
της απόφασης 1803 (2008) του Συμβουλίου Ασφαλείας 
του Ο.Η.Ε., οι αρμόδιες ελληνικές αρχές λαμβάνουν τα 
απαιτούμενα μέτρα προκειμένου να διασφαλιστεί ότι 
δεν υφίσταται καμία αξίωση μετά από αίτημα της Κυ¬ 
βέρνησης του Ιράν, ή οποιουδήποτε προσώπου ή φορέα 
στο Ιράν, ή προσώπων ή φορέων που προσδιορίζονται 
σύμφωνα με την απόφαση 1737 (2006) του Συμβουλί¬ 
ου Ασφαλείας του Ο.Η.Ε. και τις σχετικές αποφάσεις, 
ή οποιουδήποτε προσώπου προβάλλει αξιώσεις μέσω 
ή προς όφελος οποιουδήποτε τέτοιου προσώπου ή 
φορέα, σε σχέση με οποιαδήποτε σύμβαση ή άλλη συ¬ 
ναλλαγή, στην περίπτωση που η εκτέλεσή τους απο¬ 
τράπηκε λόγω των μέτρων που επιβλήθηκαν με το 
παρόν, με το προεδρικό διάταγμα 10/2011 (Α' 25) ή με 
το προεδρικό διάταγμα 27/2012 (Α' 60). 

ΠΑΡΑΡΤΗΜΑ Α 

1. Αιίπϊγ Μοαγγοά ΑΙαί (εμπλέκεται στη διαχείριση της 
συναρμολόγησης και μηχανοτεχνίας φυγοκεντρωτών) 

2. Μοάαπιπιαά Ρθάαί ΑδάΙβηί (εμπλέκεται στην παρα¬ 
γωγή εναμμώνιου ανθρακικού ουρανυλίου (απιπιοηίυπι 
υΓαηγΙ θ3Γόοη3ίθ) και στη διαχείριση του συγκροτήματος 
εμπλουτισμού Νβΐβηζ) 

3. Α0035 Βθζ3θθ ΑδάΙίβηί (ανώτερος αξιωματούχος 
στο Γραφείο Θεμάτων Έρευνας και Εξόρυξης του Ορ¬ 
γανισμού Ατομικής Ενέργειας του Ιράν (ΑΕΟΙ) 

4. ΗβΙθά Β3ΚΗΙΙ3Γ (εμπλέκεται στην παραγωγή μαγνη¬ 
σίου, σε συγκέντρωση 99.9%) 

5. ΜογΙθζβ Βοόζαά (εμπλέκεται στην κατασκευή εξαρ¬ 
τημάτων φυγοκεντρωτών) 

6. Θγ. Μοό3πιπΐ3ά ΕεΙαπιί (Επικεφαλής του Ιδρύματος 
Κατάρτισης και Έρευνας των Αμυντικών Βιομηχανιών) 

7. δογγοά Ηυδδθϊη Ηοδδθίπί (αξιωματούχος του Οργα¬ 
νισμού Ατομικής Ενέργειας του Ιράν (ΑΕΟΙ), ο οποίος 
εμπλέκεται στο πρόγραμμα ερευνητικού αντιδραστήρα 
βαρέως ύδατος στο Αγ3Ι< ) 

8. Μ. ϋβνβά Καππιι δβόθΐ (Επικεφαλής της εταιρείας 
Ενέργειας Νονίη (Νονίπ ΕηθφΥ Οοπιραπγ), η οποία κα¬ 
τονομάζεται στο πλαίσιο της απόφασης 1747 (2007)) 

9. Ηβπιίά-Βθζα ΜοάβίθΓβηί (εμπλέκεται στη διαχείριση 
παραγωγής στις Εγκαταστάσεις Μετατροπής Ουρανίου 
(υ0Ρ), στο Εδίαάαπ) 

10. Ταξίαρχος Μοίιβπιπιβά Βθζ3 Νβράί (πρώην Υπαρχη- 
γός του Γενικού Επιτελείου Ενόπλων Δυνάμεων για τη 
Διοικητική Μέριμνα και τη ΒιομηχανικήΈρευνα/Επικεφα- 
λής του Κρατικού Αρχηγείου κατά του Λαθρεμπορίου, 
εμπλέκεται στις προσπάθειες παράκαμψης των κυρώ¬ 
σεων που επιβλήθηκαν με τις αποφάσεις 1737 (2006) 
και 1747 (2007)) 

11. Ηουδόαης Ι\Ιο03Π (εμπλέκεται στη διαχείριση του 
συγκροτήματος εμπλουτισμού ΝαΙβηζ) 


12. Αόόβδ ΒβδΝάί (εμπλέκεται σε εργασίες εμπλουτι¬ 
σμού στο ΝβΙαπζ) 

13. 0ΐΊ3δθπι δοΐΘγπΊ3πί (Διευθυντής Επιχειρήσεων Εξό¬ 
ρυξης Ουρανίου στο Ορυχείο Ουρανίου δβοάαπά) 

ΠΑΡΑΡΤΗΜΑ Β 

Α. Ατομα τα οποία καθορίζονται στην απόφαση 1737 
(2006) 

1. Μοάβπιπιαά Οβηηβάί, Αντιπρόεδρος Έρευνας και 
Ανάπτυξης του Οργανισμού Ατομικής Ενέργειας του 
Ιράν (ΑΕΟΙ) 

2. Οβννοοά Αράβ-ϋβηί, Επικεφαλής του Πειραματικού 
Εργοστασίου Εμπλουτισμού Καυσίμου (ΡΡΕΡ) (ΝαΙβηζ) 

3. Βθίιπΐ3π Αδραφουί", Επιχειρησιακός Διευθυντής (ΑγθΚ) 

Β. Ατομα τα οποία καθορίζονται στην απόφαση 1747 

(2007) 

1. δογοά ϋαόθΓ δαίάθπ (Διευθυντής των Εγκαταστάσε¬ 
ων Εμπλουτισμού του Νβίβηζ) 

2. ΑπίΙγ ΒβΙπίπιΙ (Επικεφαλής του Κέντρου Έρευνας και 
Παραγωγής Πυρηνικών Καυσίμων του Εείβάβη, που απο¬ 
τελεί τμήμα της Εταιρείας Παραγωγής και Προμήθειας 
Πυρηνικών Καυσίμων του Οργανισμού Ατομικής Ενέργει¬ 
ας του Ιράν (ΑΕΟΙ), που εμπλέκεται σε δραστηριότητες 
που σχετίζονται με εμπλουτισμό) 

ΠΑΡΑΡΤΗΜΑ Γ 

1. ΑόζαΓ ΒοΓθδό Κανθό Οο. (ΒΚ Οο.) (εμπλέκεται στην 
παραγωγή εξαρτημάτων φυγοκεντρωτών) 

2. Β3ΓΖ393ΠΙ Τθ)3Γ3ΐ Τ3ν3ΠΠΊ3ό 330031 οοπιρβπίθδ (Εται¬ 
ρείες Β3ΓΖ393ΠΙ Τβ)3Γ3ί Ταν3ηπΐ3ά δαοοαΙ) (θυγατρική 
των δβοοαΙ δγδίθπι οοπιρβηίθδ (εταιρειών δαοοβΙ δγείθηη) 
(η εταιρεία αυτή προσπάθησε να αγοράσει ευαίσθητα 
αγαθά για ένα φορέα ο οποίος καθορίζεται στην από¬ 
φαση 1737 (2006)) 

3. ΕΙθοΙγο δβηβπι Οοπιρβηγ (Εταιρεία ΕΙθοΙγο δβηαπι) (Ε. 

3. Οο./Ε. X. Οο.) (εταιρεία-προπέτασμα του Οργανισμού 
Αεροδιαστημικών Βιομηχανιών (ΑΙΟ), εμπλέκεται στο 
πρόγραμμα βαλλιστικών πυραύλων) 

4. ΕΙΙθόαά ΤβοάηίοθΙ Οωυρ (εταιρεία-προπέτασμα του 
Οργανισμού Αεροδιαστημικών Βιομηχανιών (ΑΙΟ), εμπλέ¬ 
κεται στο πρόγραμμα βαλλιστικών πυραύλων) 

5. ΙηάυδΙπβΙ Ρβοΐοπθδ οί ΡΓθοίείοη (ΙΓΡ) ΜθοάίηβΓγ (Μηχα¬ 
νήματα Βιομηχανικών Εργοστασίων Ακρίβειας) (γνωστή 
επίσης και ως ΙηείΓυπίθηΙθΙίοη Ραοίοπθδ ΡΙβηί (Εργοστά¬ 
σια Διατάξεων Ελέγχου Ηλεκτρονικών Συστημάτων)) 
(χρησιμοποιείται από τον Οργανισμό Αεροδιαστημικών 
Βιομηχανιών (ΑΙΟ) για μερικές απόπειρες εξαγοράς) 

6. ϋαόόθΓ Ιόπ Ηαγβπ (εργαστήριο του Οργανισμού Ατο¬ 
μικής Ενέργειας του Ιράν (ΑΕΟΙ), το οποίο εμπλέκεται 
σε δραστηριότητες κύκλου καυσίμων) 

7. ϋοζ3 ΙηάυδΙπβΙ Οο. (εταιρεία-προπέτασμα του Ορ¬ 
γανισμού Αεροδιαστημικών Βιομηχανιών (ΑΙΟ), η οποία 
εμπλέκεται στο πρόγραμμα βαλλιστικών πυραύλων) 

8. ΚόθΓ3δ3η Μθΐ3ΐΙϋΓ9Υ ΙηάυδΙπβδ (Βιομηχανίες Μεταλ¬ 
λουργίας ΚόθΓ3δ3η) (θυγατρική του Ομίλου Βιομηχανιών 
Πυρομαχικών, (ΑπιπιυηίΙίοη ΙηάυεΙπθδ ΟΓουρ, ΑΜΙΟ), που 
εξαρτάται από τον Οργανισμό Αμυντικών Βιομηχανιών 
(ΟΙΟ). Εμπλέκεται στην παραγωγή εξαρτημάτων φυγο¬ 
κεντρωτών) 

9. Νίτυ ΒβΙΙθγυ ΜβηυίθοΙυπηρ Οοπιρβηγ (Εταιρεία Κα¬ 
τασκευής Μπαταριών Νϊτυ) (θυγατρική εταιρεία του Ορ¬ 
γανισμού Αμυντικών Βιομηχανιών (ϋΙΟ). Ο ρόλος της 

είναι να κατασκευάζει μονάδες παραγωγής ενέργειας 
για τον Ιρανικό στρατό, συμπεριλαμβανομένων και των 
πυραυλικών συστημάτων) 

10. Ρίδάραπι (Ριοπθθγ) Επατργ ΙηάυεΙπβε (Βιομηχανίες 
Ενέργειας Ρίδάραππ (Ριοπθθγ) (έχει συμμετάσχει στην 
κατασκευή των Εγκαταστάσεων Μετατροπής Ουρανίου 
στο Εδίαίιαπ) 

11. δαίβΐγ ΕηυίρπίθηΙ ΡΓοσυΓβπιβηί (3ΕΡ) (Παροχή Εξο¬ 
πλισμού Ασφαλείας) (εταιρεία-προπέτασμα του Οργα¬ 
νισμού Αεροδιαστημικών Βιομηχανιών (ΑΙΟ), εμπλέκεται 
στο πρόγραμμα βαλλιστικών πυραύλων) 

12. ΤΑΜΑ3 Οοπιραπγ (Εταιρεία ΤΑΜΑ3) (εμπλέκεται 
στις δραστηριότητες που σχετίζονται με εμπλουτισμό. Η 
ΤΑΜΑ5 είναι ο ευρύτερος φορέας, υπό τον οποίο έχουν 
συσταθεί τέσσερις θυγατρικές εταιρείες, συμπεριλαμ- 
βανομένης μιας για εξόρυξη ουρανίου προς συμπύκνωση 
και μιας άλλης, υπεύθυνης για την επεξεργασία, τον 
εμπλουτισμό και τα απόβλητα του ουρανίου). 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Άμυνας, Ανά¬ 


πτυξης, Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 
Δικαιωμάτων, Δημόσιας Τάξης και Προστασίας του Πο¬ 
λίτη και Ναυτιλίας και Αιγαίου την εκτέλεσή του. 

Αθήνα, 5 Νοεμβρίου 2012 

